wannaphong/clean_thaiwikipedia huggingface dataset:
# บรึนฮิลเดอ
บรึนฮิลเดอ (เยอรมันใหม่: Brünhilde) หรือ บรึนฮิลท์ (เยอรมันบนสมัยกลาง: Brünhilt) หรือ บรึนฮิลเดอร์ (นอร์สเก่า: Brynhildr) เป็นวีรสตรีในตำนานเจอร์แมนิก ตำนานของนางอาจมีที่มาจากแห่งเจ้าหญิงบรุนฮิลดาแห่งชาววิซิกอท

ในเทพปกรณัมนอร์ส บรึนฮิลเดอเป็นนักรบสาวหรือวัลกือริยา ซึ่งปรากฎเป็นตัวละครหลักในบทมหากาพย์เวิลซุงงา (Völsunga) ส่วนในตำนานพื้นบ้านเจอร์แมนิก นางเป็นตัวละครหลักในบทกลอน นีเบอลุงเงินลีท (Nibelungenlied) นางเป็นกษัตรีย์ทรงอำนาจเฉกเช่นเผ่าอามาโซน (กรีกโบราณ: Ἀμαζών) ซึ่งในทั้งสองวัฒนธรรมล้วนกล่าวถึงโศกนาฏกรรมระหว่างนางกับซีคฟรีท (บางฉบับเรียกซีกวร์ด) ภายหลังนางบอกจุดอ่อนของซีคฟรีทแก่ศัตรู ทำให้ซีคฟรีทถูกสังหาร นางก็ฆ่าตัวตายตาม

บทอุปรากรชุด แดร์ริงเด็สนีเบอลุงเงิน ("แหวนของนีเบอลุง") ของริชชาร์ท วากเนอร์ ก็ได้หยิบยกบรึนฮิลเดอมาเป็นตัวละครหลักเช่นกัน บรึนฮิลด์เดอที่ปรากฎในแนวคิดและบทประพันธ์ยุคใหม่ล้วนได้รับอิทธิพลมาจากงานของวากเนอร์

บรึนฮิลเดอได้รับการขนานนามว่าเป็น "เอกอัครบุคคลแห่งตำนานเจอร์แมนิก" บทกลอน นีเบอลุงเงินลีท กล่าวถึงนางว่า:
# ภาพยนตร์สามมิติ
ภาพยนตร์สามมิติ เป็นภาพเคลื่อนไหวที่เพิ่มความคมชัดของการรับรู้ความใกล้ไกลโดยใช้หลักการภาพลวงตา เพื่อเป็นการเพิ่มมิติที่สามเข้าไป โดยการถ่ายทำนั้นจะต้องใช้กล้องที่มีระบบภาพสามมิติ โดยใช้ระบบกล้องภาพยนตร์ธรรมดาเพื่อบันทึกภาพจากทั้งสองมุมมอง (หรืออาจใช้คอมพิวเตอร์ในการสร้างภาพซึ่งวิธีนี้มักจะทำในช่วงหลังการถ่ายทำ) และในการชมนั้นจะต้องสวมอุปกรณ์ซึ่งช่วยคัดกรองภาพในสายตาของผู้ชมให้เห็นเพียงด้านซ้ายหรือด้านขวาเท่านั้น

ภาพยนตร์ชนิดดังกล่าวไม่ได้ถูกเผยแพร่เพียงในแวดวงภาพยนตร์เท่านั้น แต่ยังถูกเผยแพร่ผ่านสื่ออื่น ๆ อีกด้วย เช่น รายการโทรทัศน์ ฯลฯ
# เคร์มอนชอฮ์
เคร์มอนชอฮ์  เป็นเมืองหลักของจังหวัดเคร์มอนชอฮ์ ตั้งอยู่ห่างจากกรุงเตหะรานไปทางทิศตะวันตกราว 525 กิโลเมตร (326 ไมล์) ทางตะวันตกของประเทศอิหร่าน จากข้อมูลสำมะโนประชากรปี พ.ศ. 2559 มีประชากร 946,681 คน (มีประชากรปี พ.ศ. 2562 โดยประมาณ 1,046,000 คน) ประชากรส่วนใหญ่พูดภาษาเคิร์ดใต้ ภูมิอากาศของเมืองเป็นภูมิอากาศอบอุ่นและภูมิอากาศแบบภูเขาIran Chamber society: accessed: September 2010.روزنامه سلام کرمانشاه  Persian (Kurdish)آشنایی با فرهنگ و نژاد استان کرمانشاه (Persian)سازمان میراث فرهنگی، صنایع دستی و گردشگری استان کرمانشاه بازدید 2010/03/11 เคร์มอนชอฮ์เป็นเมืองที่มีประชากรพูดภาษาเคิร์ดมากที่สุดในอิหร่าน ประชากรส่วนใหญ่เป็นมุสลิมนิกายชีอะฮ์ มีส่วนน้อยที่มุสลิมนิกายซุนนี ลัทธิยาร์ซัน และอื่น ๆwww.justice.gov

ภูมิอากาศ
# นักกำหนดอาหาร
นักกำหนดอาหาร  เป็นบุคลากรสาธารณสุข ที่มีการรับรองโดยสมาคมวิชาชีพ เช่น ในสหรัฐอเมริการับรองโดย Academy of Nutrition and Dietetics หรือ ในประเทศไทยรับรองโดยสมาคมนักกำหนดอาหารแห่งประเทศไทย

นักกำหนดอาหารเป็นผู้ที่นำความรู้ทางด้านโภชนาการมากำหนดปริมาณอาหารและสารอาหารที่เหมาะสมกับสภาวะร่างกายของผู้ป่วย และสามารถถ่ายทอดความรู้ให้กับผู้ป่วยจนสามารถเลือกรับประทานอาหารให้เหมาะสมกับสภาวะร่างกาย 

มักมีการเข้าใจผิดเกี่ยวกับบทบาทของนักโภชนาการ และ นักกำหนดอาหาร นักโภชนาการ คือ ผู้ที่ทำหน้าที่ให้คำแนะนำเกี่ยวกับผลกระทบอาหารและสารอาหารต่อสุขภาพ แตกต่างจากนักกำหนดอาหารที่นอกจากจะต้องมีความรู้ด้านโภชนาการแล้ว ยังต้องมีความรู้ในด้านการให้คำปรึกษาผู้ป่วยด้วย

 ในประเทศไทย 
นักกำหนดอาหารวิชาชีพจะต้องมีความรู้ตามข้อกำหนดของสมาคมนักกำหนดอาหารแห่งประเทศไทย ประกอบด้วย องค์ความรู้ด้านโภชนบำบัดทางการแพทย์ (Medical Nutrition Therapy) และการให้คำปรึกษา (Diet Counseling) องค์ความรู้ด้านการบริหารจัดการงานโภชนาการ (Food Service Management) องค์ความรู้ด้านโภชนาการพื้นฐาน (Basic Nutrition) องค์ความรู้ด้านวิทยาศาสตร์การอาหาร (Food Sciences) และองค์ความรู้ด้านการวิจัย (Nutrition and Dietetics Research) โดยปัจจุบัน สถาบันอุดมศึกษาของไทยเปิดทำการเรียนการสอนในสาขาด้านการกำหนดอาหารที่ผู้สำเร็จการศึกษามีสิทธิ์สอบเพื่อขึ้นทะเบียนเป็นนักกำหนดอาหารวิชาชีพกับสมาคมนักกำหนดอาหารแห่งประเทศไทยนั้น เช่น หลักสูตรโภชนาการและการกำหนดอาหาร คณะสหเวชศาสตร์ จุฬาลงกรณ์มหาวิทยาลัย สาขาวิชาโภชนบำบัดและการกำหนดอาหาร คณะสหเวชศาสตร์ มหาวิทยาลัยบูรพา สาขาวิชาโภชนาการและโภชนบำบัด หรือ สาขาวิชาโภชนาการและการกำหนดอาหาร คณะวิทยาศาสตร์การแพทย์ มหาวิทยาลัยพะเยา สาขาวิชาโภชนวิทยาและการกำหนดอาหาร คณะสาธารณสุขศาสตร์ มหาวิทยาลัยมหิดล สาขาวิชาโภชนศาสตร์ การกำหนดอาหารและอาหารปลอดภัย หรือ สาขาวิชาโภชนาการและการกำหนดอาหาร คณะสาธารณสุขศาสตร์ มหาวิทยาลัยมหาสารคาม เป็นต้น

นักกำหนดอาหารสามารถทำงานได้ในทุกวงการ บ้างก็เป็นบุคคลเบื้องหน้าที่ปรากฏตัวต่อสื่อ หรือบุคคลเบื้องหลังที่คอยให้คำแนะนำด้านโภชนาการเพื่อให้ทุกคนมีสุขภาพที่ดี และมีภูมิต้านทานในการดูแลสุขภาพของตัวเอง ตัวอย่างอาชีพที่นักกำหนดอาหารสามารถทำได้ เช่น ผู้ให้คำแนะนำปัญหาด้านสุขภาพในโรงพยาบาล, นักกำหนดอาหารประจำศูนย์ดูแลด้านสุขภาพ, ผู้ประกอบการร้านอาหาร, เจ้าของสื่อให้ความรู้ด้านอาหารในโซเชียลมีเดีย, ผู้ให้คำปรึกษาด้านนวัตกรรม สื่อดิจิทัล และพัฒนาอาหารเพื่อสุขภาพสำหรับประชาชน, นักกำหนดอาหารที่มีความเชี่ยวชาญเฉพาะด้านอาทิ การดูแลด้านโภชนาการของนักกีฬาเช่น นักยกน้ำหนัก, นักกำหนดอาหารส่วนตัวที่ให้บริการแบบออนไลน์

สามารถตรวจสอบรายชื่อ นักกำหนดอาหารที่ขึ้นทะเบียนอย่างถูกต้องในประเทศไทยได้ที่ กองสถานพยาบาลและการประกอบโรคศิลปะ
# อินเดียเหนือ
อินเดียเหนือ เป็นคำกว้าง ๆ ที่ใช้เรียกภูมิภาคทางตอนเหนือของประเทศอินเดีย ลักษณะสำคัญทางธรณีวิทยาคือที่ราบอินดัส-คงคา และเทือกเขาหิมาลัย ที่แบ่งภูมิภาคอินเดียเหนือออกจากที่ราบสูงทิเบตและเอเชียกลาง

คำว่า "อินเดียเหนือ" นั้นมีคำนิยามอยู่หลากหลาย เช่น กระทรวงมหาดไทย ระบุในคณะกรรมด้านเขตตอนเหนือ 
(Northern Zonal Council) ว่าประกอบด้วยเดลี, จัณฑีครห์, หรยาณา, หิมาจัลประเทศ, ชัมมูและกัศมีร์, ปัญจาบ และราชสถานhttp://interstatecouncil.nic.in/iscs/genesis/http://interstatecouncil.nic.in/iscs/wp-content/uploads/2016/08/states_reorganisation_act.pdf ในขณะที่กระทรวงวัฒนธรรม ระบุในเขตทางวัฒนธรรมของอินเดีย (Cultural Zones of India) ให้อินเดียเหนือมีความหมายรวมอุตตราขัณฑ์ แต่ไม่รวมเดลี ส่วน กรมสำรวจธรณีวิทยา เรียกรวมเดลีและอุตตรประเทศ แต่ไม่รวมราชสถาน และจัณฑีครห์ นอกจากนี้บางครั้งอาจรวมถึงพิหาร, คุชราต, มัธยประเทศ และ เบงกอลตะวันตก

อินเดียเหนือในอดีตเป็นศูนย์กลางของจักรวรรดิโมกุล, รัฐสุลต่านเดลี และอาณาจักรอินเดียของบริเตน เป็นภูมิภาคที่เต็มไปด้วยความหลากหลายทางวัฒนธรรม ตั้งแต่สถานที่ศักดิ์สิทธิ์ในศาสนาฮินดู ทั้ง โจตจรธม, หฤทวร, พาราณสี, อโยธยา, มฐุรา, อัลลอฮบาด, ไวศโนเทวี และปุศกร ไปจนถึงสารนาถ มหาโพธิวิหารแห่งพุทธคยา วัดเวฬุวันมหาวิหาร กุสินารา สถานที่สำคัญทางศาสนาพุทธ และหริมันทิรสาหิบ ศาสนสถานสูงสุดของศาสนาซิกข์

ภาษาราชการของรัฐและดินแดนสหภาพต่าง ๆ ในอินเดียเหนือ ได้แก่ ภาษาฮินดี, ภาษาอูรดู, ภาษาอังกฤษ และภาษาปัญจาบ
# โรเจอร์ อีเบิร์ต
โรเจอร์ โจเซฟ อีเบิร์ต (18 มิถุนายน ค.ศ. 1942 – 4 เมษายน ค.ศ. 2013) เป็นนักวิจารณ์ภาพยนตร์ นักประวัติศาสตร์ นักข่าว นักเขียนบท และนักเขียนชาวอเมริกัน เขาเคยเป็นนักวิจารณ์ภาพยนตร์ในหนังสือพิมพ์ชิคาโก ซัน-ไทมส์ตั้งแต่ปี ค.ศ. 1967 จนกระทั่งเขาเสียชีวิตในปี ค.ศ. 2013 เขาเป็นนักวิจารณ์ภาพยนตร์คนแรกที่ได้รับรางวัลพูลิตเซอร์ด้านงานวิพากษ์ข่าวเมื่อปี ค.ศ. 1975
# ผู้อำนวยการสร้างภาพยนตร์
ผู้อำนวยการสร้างภาพยนตร์  เป็นผู้ที่ควบคุมดูแลการผลิตภาพยนตร์ อาจทำงานโดยรับจ้างจากบริษัทผลิตภาพยนตร์หรือทำงานอิสระก็ได้ โดยมีหน้าที่วางแผนการผลิตภาพยนตร์ในทุก ๆ ส่วน เช่น การเขียนบท ฯลฯ รวมไปถึงกำกับดูแลการผลิตในทุก ๆ ขั้นตอน รวมถึงดูแลเรื่องการตลาดและการเผยแพร่ภาพยนตร์ด้วย
# รอเบิร์ต ออลต์แมน
รอเบิร์ต เบอร์นาร์ด ออลต์แมน (20 กุมภาพันธ์ ค.ศ. 1925 – 20 พฤศจิกายน ค.ศ. 2006) เป็นผู้กำกับภาพยนตร์ชาวอเมริกันผู้เขียนบทและโปรดิวเซอร์ ได้เข้าชิงรางวัลออสการ์ สาขาผู้กำกับภาพยนตร์ยอดเยี่ยมถึงห้าครั้ง เขาได้รับการจัดอันดับให้เป็นหนึ่งในผู้สร้างภาพยนตร์ที่ยิ่งใหญ่และมีอิทธิพลมากที่สุดในวงการภาพยนตร์อเมริกัน
# จิม จาร์มุช
จิม จาร์มุช  เป็นผู้กำกับภาพยนตร์ นักเขียนบท นักแสดง ผู้อำนวยการสร้างภาพยนตร์ บรรณาธิการ และนักแต่งเพลงชาวอเมริกัน
# ญาฮิลียะฮ์
ญาฮิลียะฮ์ (, "อวิชชา") เป็นแนวคิดของศาสนาอิสลามที่กล่าวถึงยุคในคาบสมุทรอาหรับก่อนที่ศาสนาอิสลามจะถือกำเนิดใน ค.ศ. 610 มักจะถูกแปลเป็น "ยุคแห่งความโง่เขลา" ในปัจจุบัน นักคิดอิสลามส่วนใหญ่มักใช้วิจารณ์สิ่งที่ไม่ใช่อิสลามในที่สาธารณะและส่วนตัวของโลกมุสลิม ดังเช่นในผลงานของซัยยิด อะบุล อะลา เมาดูดีย์ ผู้ที่มองสมัยปัจจุบันว่าเป็น “ญาฮิลียะฮ์สมัยใหม่”Jahiliyyah  The Oxford Dictionary of Islam ส่วนกลุ่มพวกหัวรุนแรงมองว่าจะต้องต่อสู้กับระบอบฆราวาส เหมือนกับการญิฮาดต่อญาฮิลียะฮ์.

 ศัพทมูลวิทยา 
คำว่า ญาฮิลียะฮ์ เป็นรากศัพท์จากคำว่า ญะฮะละ ซึ่งแปลว่า "ความเขลาหรือความโง่, ทำตัวงี่เง่า".Amros, Arne A. & Stephan Pocházka. (2004). A Concise Dictionary of Koranic Arabic, Reichert Verlag, Wiesbaden

ในอัลกุรอาน
คำว่า ญาฮิลียะฮ์ ถูกใช้ในอัลกุรอาน และการแปลมัน จะขึ้นอยู่กับศัพท์ที่ถูกกล่าวถึงมัน:

  แล้วพระองค์ก็ทรงประทานแก่พวกเจ้า ซึ่งความปลอดภัย หลังจากความเศร้าโศกนั้น คือให้มีการงีบหลับครอบคลุมกลุ่มหนึ่งในหมู่พวกเจ้า และอีกกลุ่มหนึ่งนั้น ตัวของพวกเขาเองทำให้พวกเขากกระวนกระวายใจ พวกเขากล่าวหาอัลลอฮ์ โดยปราศจากความเป็นธรรมอย่างพวกสมัยงมงาย (อัลญาฮิลียะฮ์)...
 ข้อตัดสินสมัยญาฮิลีญะฮ์ กระนั้นหรือ ที่พวกเขาปรารถนา? และใครเล่าที่จะมีข้อตัดสินดียิ่งกว่าอัลลอฮ์สำหรับกลุ่มชนที่เชื่อมั่น?
 และจงอยู่ในบ้านเรือนของพวกเธอและอย่าได้โออวดความงาม (ของพวกเธอ) เช่น การอวดความงาม (ของพวกสตรี) แห่งสมัยงมงายในยุคก่อน...
 ขณะที่พวกปฏิเสธศรัทธาได้ทำให้ความหยิ่งยะโสมีขึ้นในจิตใจของพวกเขา ซึ่งเป็นความหยิ่งยะโสในสมัยแห่งความงมงาย...

มุมมองประวัติศาสตร์
ญาฮิลียะฮ์มักจะใช้กับวัฒนธรรมอาหรับก่อนการมาของศาสนาอิสลาม

ก่อนที่ศาสนาอิสลามจะมานั้น เผ่าอาหรับยังเป็นพวกเร่ร่อน ที่มีกฎสังคมเป็นของตนเอง และมักบูชาเทพหลายองค์ ถึงแม้ว่าจะมีการนับถือเอกเทวนิยมก็ตาม ความเชื่อส่วนใหญ่จะอยู่กับการบูชารูปปั้น และจะมีการรวมตัวกันทุกปีรอบ ๆ กะอ์บะฮ์เพื่อการค้าขายและการแลกเปลี่ยน.

ถ้าใช้ในเชิงลึกแล้ว คำนี้มักจะใช้เป็นสภาพสังคม ไม่ใช่สมัยทางประวัติศาสตร์ โดยคำนี้มักใช้อธิบายถึงยุคแห่งความโง่เขลาและมืดมิดซึ่งนำไปสู่การมาของอิสลาม และมันมักใช้สำหรับผู้ที่ไม่ยอมรับความศรัทธาของมุสลิมในแบบทั่วไป

ญาฮิลียะฮ์สมัยใหม่

ในประเทศอียิปต์ ซัยยิด กุฏบ์ ได้กล่าวไว้ในหนังสือ มะอาลิม ฟิตเฏาะรีก (معالم في الطريق‎; Milestones) ไว้ว่า "ประชาคมมุสลิมได้สูญพันธ์ไปในไม่กี่ศตวรรษที่แล้ว"Qutb, Milestones, p. 9

กลุ่มกุตบิตซึมอธิบายว่าการกลับมาของ ญาฮิลียะฮ์ นั้นมาจากการไม่มีกฎชะรีอะฮ์ ซึ่งถ้าไม่มีมัน อิสลามก็จะอยู่ไม่ได้Qutb, Milestones, p.9, 82 และอิสลามที่แท้จริงคือระบบที่ไม่มีที่ว่างให้กับญาฮิลียะฮ์โดยสมบูรณ์,Qutb, Milestones, p.32, 47 ทุกรูปแบบของญาฮิลียะฮ์ ("มารยาท, ไอเดียและแนวคิด, กฎหมายและกฎข้อบังคับ, คุณค่าและบรรทัดฐาน") นั้น "ชั่วร้ายและไม่บริสุทธิ์";Qutb, Milestones, p.9, 132 และนักสมคบคิดชาวยิวและตะวันตกร่วมมือกันทำลายอิสลามQutb, Milestones, p.110-111, 114, 116 เป็นต้น.

ฮิซบุตตะฮ์รีร (حزب التحرير) กลุ่มอิสลามนิยม ได้กล่าวถึงแนวคิดของรัฐเคาะลีฟะฮ์ไว้ว่าโลกมุสลิมอยู่ในยุคญาฮิลียะฮ์ตั้งแต่รัฐเคาะลีฟะฮ์สุดท้ายถูกยุบลงในปีค.ศ.1924 และสังคมมุสลิมจะไม่ได้ถูกปลดปล่อยจากมันจนกว่าระบอบเคาะลีฟะฮ์จะถูกฟื้นฟู

ดูเพิ่ม
กวีอาหรับ
ฮะนีฟ
คาบสมุทรอาหรับก่อนการมาของศาสนาอิสลาม
เราะห์มานอิซึม
ชตันดะ นูล (Stunde Null)
ตัฟกีร
ปีที่ศูนย์ (แนวคิดทางการเมือง)
# การสู้วัวกระทิง
การสู้วัวกระทิง คือ ศิลปะวัฒนธรรม หรือกีฬาอย่างหนึ่งของประเทศสเปน การสู้วัวกระทิงมีมาตั้งแต่ยุคสมัยโรมันช่วงศตวรรษที่ 8ปัจจุบันการสู้วัวกระทิงในประเทศสเปนถือว่ามีชื่อเสียงโด่งดังไปทั่วโลก

การสู้วัวกระทิง

ผู้เข้าร่วมวิ่งหนีวัวกระทิง จะต้องแต่งกายด้วยชุดสีขาวและแขวนผ้าพันคอสีแดง เพื่อล่อหรือดึงดูดสายตาจากวัว โดยในตอนเช้าจะมีการปล่อยวัวเพื่อให้คนวิ่งหนี โดยวิ่งภายในเส้นทางที่กำหนด ส่วนตอนบ่ายจะมีการต่อสู้กับวัวภายในสนาม โดย จะมีมาทาดอร์เป็นคนต่อสู้กับวัว และพวกวัวถูกฆ่าตาย
thumb|รูปปั้นในเมืองปัมโปลนา

การทรมานวัว
ถึงแม้ประเพณีสู้วัวกระทิงจะมีมาอย่างยาวนาน แต่ก็มีกลุ่มผู้รักสัตว์มองเรื่องการสู้วัวเป็นเรื่องที่โหดร้าย เป็นการทรมานสัตว์ ซึ่งกลุ่มดังกล่าวไม่เห็นด้วยกับประเพณีสู้วัวกระทิงและอยากให้ยกเลิกประเพณีสู้วัวกระทิงสู้วัวกระทิง_สเปนเห็นต่าง_กีฬาหรือทรมานสัตว์
# วิม เว็นเดิร์ส
แอ็นสท์ วิลเฮ็ล์ม "วิม" เว็นเดิร์ส  เป็นนักถ่ายทำภาพยนตร์ นักเขียนบท ช่างภาพ และนักเขียนชาวเยอรมัน
# ปิแอร์ เปาโล ปาโซลินี
ปิแอร์ เปาโล ปาโซลินี (5 มีนาคม ค.ศ. 1922 – 2 พฤศจิกายน ค.ศ. 1975) เป็นผู้กำกับภาพยนตร์และนักเขียนชาวอิตาลี
# ฌ็อง-ลุก กอดาร์
ฌ็อง-ลุก กอดาร์  เป็นผู้กำกับภาพยนตร์ นักเขียนบทภาพยนตร์ และนักวิจารณ์ภาพยนตร์ชาวฝรั่งเศส เป็นผู้บุกเบิกแนวภาพยนตร์คลื่นลูกใหม่ฝรั่งเศสในช่วงคริสต์ทศวรรษ 1960

ผลงานภาพยนตร์ของเขาได้เป็นแรงบันดาลใจให้กับผู้กำกับคนอื่นอีกมากมาย เช่น มาร์ติน สกอร์เซซี เควนติน แทแรนติโน ไบรอัน เดอ ปาลมา สตีเวน โซเดอเบิร์ก ดี. เอ. เพนเนเบกเคอร์ รอเบิร์ต ออลต์แมน จิม จาร์มุช หว่อง ก๊า ไหว่ วิม เวนเดอส์ แบร์นาโด แบร์โตลุชชี และปิแอร์ เปาโล ปาโซลินี

ฌ็อง-ลุก กอดาร์ เสียชีวิตในวัย 91 ปี เมื่อวันที่ 13 กันยายน ค.ศ. 2022 ที่บ้านพักของเขา ในเมืองรอล รัฐโว ประเทศสวิตเซอร์แลนด์ จากการจบชีวิตตนเอง ภายใต้ความช่วยเหลือทางการแพทย์

ผลงานภาพยนตร์ที่โดดเด่น

 1960 Breathless
 1960 Le Petit soldat
 1961 A Woman Is a Woman
 1962 My Life to Live
 1963 Les Carabiniers
 1963 Contempt
 1964 Band of Outsiders
 1964 A Married Woman
 1965 Alphaville
 1965 Pierrot le Fou
 1966 Masculin Féminin
 1966 Made in U.S.A
 1967 Two or Three Things I Know About Her
 1967 La Chinoise
 1967 Week-end
 1968 A Film Like Any Other
 1968 One Plus One
 1969 Le Gai savoir
 1969 British Sounds
 1970 Wind from the East (Le Vent d'est)
 1971 Struggle in Italy (Lotte in Italia)
 1971 Vladimir et Rosa
 1972 Tout Va Bien
 1974 Here and Elsewhere
 1975 Number Two
 1976 How's It Going?
 1980 Every Man for Himself
 1982 Passion
 1983 First Name: Carmen
 1985 Hail Mary
 1985 Détective
 1987 King Lear
 1987 Keep Your Right Up
 1990 New Wave
 1991 Germany Year 90 Nine Zero
 1993 The Kids Play Russian
 1993 Oh Woe Is Me
 1994 JLG/JLG – Self-Portrait in December
 1996 For Ever Mozart
 2001 In Praise of Love
 2004 Notre musique
 2010 Film Socialisme
 2014 Goodbye to Language
 2018 The Image Book
# กีฬาเซปักตะกร้อในซีเกมส์ 2019
เซปักตะกร้อ ในมหกรรมกีฬา ซีเกมส์ 2019 จะจัดขึ้นที่ซูบิค ยิมเนเซียม ตั้งแต่วันที่ 1 ถึง 10 ธันวาคม พ.ศ. 2562.

ชาติที่เข้าร่วมการแข่งขัน

 
 
 
 
 
 
 
 
 

สรุปเหรียญรางวัล
ตารางเหรียญ

ผู้ได้รับเหรียญรางวัล
 ห่วงทีมชาย John John BobierChristian George EncaboEmmanuel EscoteJason HuerteJohn Jeffrey MorcillosMetodio Suico Jr. Khemrin CheatSokhom ChhornRawut HengSovoutha HouthHapchhun NomVisal Nuth Laksanaxay BounphaivanhPo MasophaSommanyvanh PhakonekhamAdong PhoumisinYothin SombatphouthoneSaviden Vorlavongsa ห่วงทีมหญิงDeseree AutorSarah Jean KalaloMary Ann LopezJosefina MaatAbegail SinogbuhanJean Marie SucalitAsmiraDini Mita SariEvana RahmawatiLenaLeniNur Qadri Yanti Santisouk ChandalaPhilavane ChanthasilySonsavan KeosouliyaDamdouane LattanavongsaNorkham VongxayKoy Xayavong Kyu Kyu ThinMar Mar WinMay Zin PhyoNaing Naing WinPhyu Phyu ThanSu Tin Zar Naing ทีมชายคู่ Andi Saputra  Diky Apriyadi  Hendra Pago  Husni Uba  Mandeg Suharno  Muh. Hardiansyah Muliang   Rizanov Kurniawan  Rizky Pago  Saiful Rijal Aung Myo NaingAung Naing OoAung Pyae TunHein LattHtet Myat ThuZaw Myo ThuZin Ko KoZin Min Oo Đầu Văn HoàngĐỗ Mạnh TuấnNguyễn Hoàng LânNguyễn Hữu DanhPhạm Minh TânVũ Văn Dũng Ammiel Elijah BardajeJoshua Gleen BulloMark Joseph GonzalesJason HuerteJoeart JumawanJohn Jeffrey MorcillosElly Jan NitudaRheyjey OrtousteVince Alyson Tornoทีมชุดชายอนุวัฒน์ ชัยชนะจิระศักดิ์ ผักบัวเงินทวีศักดิ์ ทองสายสิทธิพงษ์ คำจันทร์กฤษณพงศ์ นนทะโคตรภัทรพงษ์ ยุพดีจันทฤทธิ์ คู่แก้วอัษดิน วงศ์โยธาราชัน วิพันธ์พรเทพ ถิ่นบางบนยศวัจน์ อุทัยจรูญศรีพรชัย เค้าแก้วSaid Ezwan Said DeMuhammad Hairul Hazizi HaidzirMohamad Azlan AliasMuhammad Afifuddin Mohd RazaliFarhan AdamMuhammad Syahmi HusinMuhammad Zarif MaricanMohd Khairol Zaman Hamir AkhbarMuhammad Hafizul Hayazi AdnanAidil Aiman AzwawiAmirul Zazwan AmirAhmad Aizat Mohd Nor Azmi Hendra PagoSyamsul AkmalVictoria PrasetyoSaiful RijalMuh. Hardiansyah MuliangAndi SaputraRizanov KurniawanRizky PagoHusni UbaMandeg SuharnoDiky ApriyadiDedi Setiawan Si Thu AungZin Ko KoHein LattZin Min OoAung Naing OoZaw Myo ThuHtet Myat ThuAung Pyae TunAung Myo NaingHtoo Aung KyawThant Zin TunKo Ko Lwin ทีมเดี่ยวชายพรชัย เค้าแก้วสิทธิพงษ์ คำจันทร์กฤษณพงศ์ นนทะโคตรภัทรพงษ์ ยุพดี   ทีมเดี่ยวหญิง Wiphada ChitphuanSasiwimol JanthasitAthikan KongkaewKaewjai Pumsawangkaew
# เชเลปลา
เชเลปลา (Jelep La) หรือ ช่องเขาเชเลป (Jelep Pass) เป็นช่องเขาที่ระดับความสูง 4,267 เมตร หรือ 13,999 ฟุต ตั้งอยู่ระหว่างเขตสิกขิมตะวันออก รัฐสิกขิม ประเทศอินเดีย กับเขตปกครองตนเองทิเบต ของประเทศจีน เป็นเส้นทางเชื่อมต่อลาซา 
กับอินเดีย ช่องเข้านี้ได้ใช้เป็นเส้นเดินทางของพ่อค้ามาหลายศตวรรษ เพราะเป็นเส้นทางที่มีความขรุขระน้อย มีทะเลสาบเมนเมโชตั้งอยู่ด้านล่างช่องเขานี้

เชเลปลา เป็นชื่อภาษาทิเบตที่มีความหมายว่า "ช่องระดับราบที่ดีเยี่ยม" ที่เรียกกันเช่นนี้เพราะ เป็นช่องพื้นราบที่ง่ายที่สุดที่จะเดินผ่านในบรรดาช่องเขาทุกแห่งในทิเบตและสิกขิม
ทางฝั่งอินเดีย มีสองเส้นทางที่สามารถเดินทางมายังเชเลปลาได้ เส้นทางหนึ่งผ่านเมืองกังต็อกและอีกเส้นทางผ่านเมืองคาลิมปอง เส้นทางจากคาลิมปองเป็นเส้นทางโบราณ ที่ได้ช่วยทางด้านเศรษฐกิจท้องถิ่น ทั้งการค้าขนแกะและขนสัตว์เมื่อช่วงต้นคริสต์ศตวรรษก่อน ช่องเขานี้ถูกปิดไปหลังเกิดสงครามจีน-อินเดีย เมื่อปี ค.ศ. 1962

เส้นทางมีความสวยงามทางธรรมชาติ มีป่ากุหลาบพันปีบานในช่วงฤดูใบไม้ผลิ
# ขุลนา
ขุลนา  เป็นเมืองใหญ่เป็นอันดับที่ 4 ของประเทศบังกลาเทศ เป็นที่ตั้งฝ่ายบริหารของภาคขุลนาและอำเภอขุลนา จากข้อมูลสำรวจสำมะโนประชากร ปี ค.ศ. 2011 เมืองมีประชากร 663,342 คน เขตมหานครมีประชากรราว 1.022 ล้านคน ในปี ค.ศ. 2014

ขุลนาเป็นเมืองท่าบนฝั่งแม่น้ำรูปสาและแม่น้ำไภรพ เป็นจุดศูนย์กลางอุตสาหกรรมของบังกลาเทศ เป็นที่ตั้งของบริษัทนานาชาติ มีท่าเรือมงคล (ท่าเรือทางทะเลที่ใหญ่เป็นอันดับสองของประเทศ) และมีหนึ่งในสองของศูนย์กลางบัญชาการทางทะเลกองทัพเรือบังกลาเทศ  ขุลนายังเป็นเส้นทางสู่สุนทรวัน ป่าชายเลนที่ใหญ่ที่สุดในโลก และเป็นที่อยู่อาศัยของเสือโคร่งเบงกอล
# พันธมิตรกองทหารอิสลามต่อต้านการก่อการร้าย
พันธมิตรกองทหารอิสลามต่อต้านการก่อการร้าย (; อักษรย่อ: IMCTC) เป็นพันธมิตรต่อต้านการก่อการร้ายระหว่างรัฐบาลของประเทศต่าง ๆ ในโลกอิสลาม ที่รวมตัวกันเพื่อการแทรกแซงทางทหารต่อต้านรัฐอิสลามอิรักและลิแวนต์ และกิจกรรมต่อต้านการก่อการร้ายอื่น ๆ การสร้างพันธมิตรได้รับการประกาศครั้งแรกโดยรัฐมนตรีว่าการกระทรวงกลาโหมของซาอุดีอาระเบีย มุฮัมมัด บิน ซัลมาน เมื่อวันที่ 15 ธันวาคม ค.ศ. 2015 ซึ่งพันธมิตรนี้มีศูนย์ปฏิบัติการร่วมในรียาด ประเทศซาอุดีอาระเบีย

เมื่อมีการประกาศแนวร่วมมีสมาชิก 34 ประเทศ ประเทศเพิ่มเติมได้เข้าร่วมและจำนวนสมาชิกถึง 41 ประเทศเมื่อประเทศโอมานเข้าร่วมในเดือนธันวาคม ค.ศ. 2016 ครั้นเมื่อวันที่ 6 มกราคม ค.ศ. 2017 อดีตเสนาธิการทหารบกปากีสถาน นายพล (เกษียณ) รอฮีล ชะรีฟ ได้รับการกล่าวว่าเป็นผู้บัญชาการทหารสูงสุดคนแรกของพันธมิตรกองทหารอิสลามต่อต้านการก่อการร้าย โดยผู้เข้าร่วมส่วนใหญ่เป็นสมาชิกขององค์การความร่วมมืออิสลาม
# เธียต์ริธึมดราก้อนเควสต์
เธียต์ริธึมดราก้อนเควสต์   เป็นวิดีโอเกมแนวริธึมที่พัฒนาโดย indieszero และจัดจำหน่ายโดยสแควร์เอนิกซ์ สำหรับเครื่องนินเท็นโด 3DS ตัวเกมวางจำหน่ายในประเทศญี่ปุ่นในวันที่ 26 มีนาคม ค.ศ. 2015 และเป็นเกมแรกของเกมประเภทนี้ในซีรีส์ ดราก้อนเควสต์ และเป็นเกม เธียต์ริธึม เกมที่สามหลังจากเกม เธียต์ริธึมไฟนอลแฟนตาซี และเกม Theatrhythm Final Fantasy: Curtain Call
 รูปแบบการเล่น 
เธียต์ริธึมดราก้อนเควสต์ มีเพลงกว่า 65 เพลงที่เลือกจากซีรีส์ ดราก้อนเควสต์ ซึ่งทั้งหมดแต่งโดยโคอิจิ ซูงิยามะ แทร็กเพิ่มเติมถูกปล่อยออกมาเป็นเนื้อหาดาวน์โหลดผ่านทางนินเท็นโดอีช็อป

โหมดการเล่นของเกมมีสามโหมดคือโหมดชาเลนจ์, เล่นเพลงและคาสิโน ในขณะที่แทร็กสามารถปลดล็อกในโหมดชาเลนจ์ ตัวละครที่เล่นได้สามารถปลดล็อกได้ในคาสิโน
# ดรากอนสคราวน์
ดรากอนสคราวน์  เป็นเกมแอ็กชันเล่นตามบทบาท 2 มิติ ที่พัฒนาโดยวานิลลาแวร์สำหรับเพลย์สเตชัน 3 และเพลย์สเตชันวิต้า ซึ่งมีฉากอยู่ในโลกจินตนิมิตยุคกลางแห่งดาบและเวทมนตร์ เกมดังกล่าวมีผู้เล่นสี่คนที่เดินทางผ่านคุกปราสาทและลายวงกตที่อันตรายเพื่อค้นหาโชคลาภและการผจญภัย ตัวเลือกแบบร่วมมือกัน ได้แก่ หลายผู้เล่นในประเทศ และผู้เล่นสี่คนวางในเซสชันในบริการเพลย์สเตชัน เน็ตเวิร์ก ของโซนี่ ด้วยการบันทึกที่ใช้ร่วมกันและการเล่นข้ามแพลตฟอร์ม ส่วนพอร์ตที่ได้รับการปรับปรุงสำหรับเพลย์สเตชัน 4 ดรากอนสคราวน์ โปร ได้รับการเปิดตัวในปี ค.ศ. 2018

 รูปแบบการเล่น 
thumb|left|การทำศึกในดรากอนสคราวน์

ดรากอนสคราวน์ เป็น เป็นวิดีโอเกมเกมแอ็กชันเล่นตามบทบาทเลื่อนด้านข้างสองมิติ (2D) ที่ผู้เล่นสวมบทเป็นนักผจญภัยสำรวจดันเจียนในอาณาจักรไฮแลนด์ ฐานนักผจญภัยเป็นเมืองที่เป็นหัวใจของอาณาจักร ที่ซึ่งผู้เล่นโต้ตอบกับสถานที่แตกต่างกันโดยประชากรตัวละครที่ผู้เล่นไม่ได้ควบคุม (NPCs) ที่ให้ความช่วยเหลือ ได้แก่ สมาคมนักผจญภัยซึ่งภารกิจเป็นที่ยอมรับและผู้เล่นสามารถปลดล็อกสกิลใหม่ได้; ร้านเวทมนตร์ของมอร์แกนที่สามารถซ่อมแซมและอัปเกรดอุปกรณ์ได้; วิหารคานาอัน ที่ผู้เล่นสามารถจ่ายเพื่อคืนชีพกองกระดูกที่พบในดันเจียน และรับสิ่งที่เป็นประโยชน์สำหรับปฏิบัติการดันเจียน; รวมทั้งหอคอยลูเซียน ซึ่งปลดล็อกเวทมนตร์ของอักษรรูนโดยผู้เล่น

 การตอบรับ 

ดรากอนสคราวน์ ได้รับการตอบรับเชิงบวกจากนักวิจารณ์ ตามตัวรวบรวมบทวิจารณ์ของเว็บไซต์เมทาคริติก ส่วนเว็บไซต์ไอจีเอ็น ได้ให้คะแนนดรากอนสคราวน์ ที่ 8.5 เต็ม 10 โดยกล่าวถึงมันว่า "เยี่ยมยอด" ในขณะที่เว็บไซต์เกมสปอตยกย่องสรรเสริญให้กับคุณภาพของภาพของเกม โดยให้คะแนนที่ 8 เต็ม 10 ส่วนเว็บล็อกจอยสติคให้คะแนนเกมที่ 4.5 ดาวเต็ม 5 และเว็บไซต์เดสทรักทอยด์ได้ให้คะแนนที่สูงกว่าคือ 9.5 เต็ม 10

ดรากอนสคราวน์ จำหน่ายได้มากกว่า 300,000 ชุดในประเทศญี่ปุ่นภายในสัปดาห์แรกของการเปิดตัวทั้งในแพลตฟอร์มเพลย์สเตชัน 3 และวิต้า เวอร์ชันวิต้าและเพลย์สเตชัน 3 ยังเป็นเกมอันดับ 1 และ 2 ตามลำดับ ซึ่งเป็นเกมดิจิทัลที่ขายดีที่สุดในเพลย์สเตชัน เน็ตเวิร์ก ของญี่ปุ่นในปี ค.ศ. 20132013-12-29, Japanese PSN’s Most Downloaded Games of 2013, PlayStation LifeStyle และตั้งแต่เดือนกรกฎาคม ค.ศ. 2014 ยอดจำหน่ายทั่วโลกของเกมนี้มีถึง 940,000 ชุด2014-07-25, Dragon’s Crown sales top 940,000, Gematsu
# ช้าง เอฟเอคัพ รอบชิงชนะเลิศ 2562
ฟุตบอล ช้าง เอฟเอคัพ รอบชิงชนะเลิศ 2562 เป็นนัดชิงชนะเลิศของ ช้าง เอฟเอคัพ 2562, และเป็นฤดูกาลที่ 24 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ลีโอสเตเดียม ในปทุมธานี เมื่อวันที่ 2 พฤศจิกายน พ.ศ. 2562 ระหว่างราชบุรี มิตรผล ทีมใหญ่ที่มาจากภาคตะวันตก ของประเทศไทย และการท่าเรือ ทีมใหญ่ที่มาจากเมืองหลวง ของประเทศไทย

เส้นทางสู่รอบชิงชนะเลิศ

ราชบุรี มิตรผล (ที1)รอบการท่าเรือ (ที1)คู่แข่งขันผลการแข่งขันแพ้คัดออก เลก 1คู่แข่งขันผลการแข่งขันฉะเชิงเทรา ไฮ-เทค (ที3)4–0 (H)รอบ 64 ทีมสุดท้ายไทยยูเนียน สมุทรสาคร (ที2)6–0 (H)ชัยนาท ฮอร์นบิล (ที1)2–0 (H)รอบ 32 ทีมสุดท้ายสุโขทัย (ที1)4–1 (H)นครศรีฯ ยูไนเต็ด (ที3)2–0 (A)รอบ 16 ทีมสุดท้ายเอสซีจี เมืองทอง ยูไนเต็ด (ที1)2–0 (A)ไทยฮอนด้า (ที2)3–1 (H)รอบก่อนรองชนะเลิศเชียงราย ยูไนเต็ด (ที1)3–2 (H)บุรีรัมย์ ยูไนเต็ด (ที1)2–1 (N)รอบรองชนะเลิศทรู แบงค็อก ยูไนเต็ด (ที1)
หมายเหตุ: ในผลการแข่งขันทั้งหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที4: สโมสรที่มาจาก ไทยลีก 4).

 แมตช์ 
 รายละเอียดการแข่งขัน 

 รายชื่อผู้เล่น:GK 27 อุกฤษณ์ วงศ์มีมาRB 33 ฟิลิป โรลเลอร์ (กัปตัน)CB 16 ยู จุน-ซู   CB 39 ปวีร์ ตัณฑะเตมีย์  CB 17 เอกลักษณ์ ทองกริต  LB 22 จิรวัฒน์ ทองแสงพราว   DM 19 กฤษณนน ศรีสุวรรณ CM 11 ซเตว็อง ล็องกี  CM 18 โลซเซมี การาบูเอ  CM 8 อามิน นาซารี   CF 94 อียานิก บอลีตัวสำรอง:GK 46 กิตติพงศ์ ภูแถวเชือกDF 2 ศิลา ศรีกำปัง   DF 4 ประวีณวัช บุญยงค์DF 6 อลงกรณ์ ประทุมวงศ์   MF 14 มนตรี พรหมสวัสดิ์MF 15 นรากรณ์ นุ่มจันทร์สกุลMF 31 ปฐมชัย เสือสกุล   FW 32 ยศศักดิ์ เชาวนะFW 45 สิทธินันท์ รุ่งเรืองหัวหน้าผู้ฝึกสอน: สมชาย ไม้วิลัย รายชื่อผู้เล่น:GK 36 วรวุฒิ ศรีสุภาRB 34 นิติพงษ์ เสลานนท์CB 4 เอเลียส ดอเลาะCB 22 ดาบิด โรเชลา (กัปตัน)LB 97 เควิน ดีรมรัมย์    DM 71 ธนบูรณ์ เกษารัตน์   CM 8 โก ซึล-กีCM 11 สุมัญญา ปุริสายRF 7 ปกรณ์ เปรมภักดิ์   CF 5 เซร์ฆิโอ ซัวเรซ     LF 10 บดินทร์ ผาลา    ตัวสำรอง:GK 17 รัตนัย ส่องแสงจันทร์DF 6 ทศพล ลาเทศDF 15 มาร์ติน สตูเบิล    DF 19 ปัณณ์พันธุ์พงษ์ ปิ่นกองMF 20 อนนต์ สมากรMF 31 นูรูล ศรียานเก็ม    MF 35 อธิบดี เอติรัตน์FW 21 จิรัตติกาล วาพิลัยFW 99 โรลันโด แบล็กเบิร์น    หัวหน้าผู้ฝึกสอน: โชคทวี พรหมรัตน์

คณะผู้ตัดสิน
ผู้ช่วยผู้ตัดสิน:
 พูนสวัสดิ์ สำราญสุข
 วรพงษ์ ประเสริฐศรี
ผู้ตัดสินที่สี่:
 วิวรรธน์ จำปาอ่อน
ผู้ช่วย วีเออาร์:
 ศิวกร ภูอุดม
 ราวุฒิ นาคฤทธิ์
ผู้ควบคุมการแข่งขัน:
 เอกชัย ถนัดเดินข่าว
ผู้ประเมินผู้ตัดสิน:
 ปรีชา กางรัมย์
ผู้ประสานงานทั่วไป:
 เจษฎา ดุจนาคี

กติกา
 แข่งขัน 90 นาที
 เสมอกันต้องต่อเวลา 30 นาที
 ดวลจุดโทษตัดสินถ้าเสมอกันใน 120 นาที
 เปลี่ยนผู้เล่นสูงสุดสามคน

ชนะเลิศ
ช้าง เอฟเอคัพ 2562ชนะเลิศการท่าเรือสมัยที่สาม
250px|thumb|center|สโมสรการท่าเรือ ทีมชนะเลิศ ช้าง เอฟเอคัพ 2562

รางวัลสำหรับทีมชนะเลิศ
 ถ้วยโทรฟีแชมเปียนหนึ่งใบ
 เงินรางวัล 5,000,000 บาท
 เข้าสู่ เอเอฟซีแชมเปียนส์ลีก 2020 รอบคัดเลือกรอบ 2
 เข้าสู่ ไทยแลนด์แชมเปียนส์คัพ 2563

ดูเพิ่ม
 ไทยลีก ฤดูกาล 2562
 ไทยลีก 2 ฤดูกาล 2562
 ไทยลีก 3 ฤดูกาล 2562
 ไทยลีก 4 ฤดูกาล 2562
 ช้าง เอฟเอคัพ 2562
 โตโยต้า ลีกคัพ 2562
# เมซาบูกี
เมซาบูกี  เป็นบริษัทอเมริกันในเปตาลูมา แคลิฟอร์เนีย ผู้ผลิตเครื่องขยายเสียงสำหรับกีตาร์และกีตาร์เบส เปิดให้บริการมาตั้งแต่ปี ค.ศ. 1969

เมซาเริ่มโดย แรนดัลล์ สมิท เป็นร้านซ่อมเล็ก ๆ ซึ่งดัดแปลงแอมป์กีตีาร์ของค่ายเฟนเดอร์ โดยเฉพาะอย่างยิ่ง เฟนเดอร์พรินซ์ตัน (Fender Princeton) การดัดแปลงของสมิท ทำให้แอมป์ขนาดเล็กมีอินพุตเสียงเกนที่ดังขึ้น ตลอดจนในการสร้างเสียงไฮเกน (high-gain) โทนเสียงแตกกีตาร์ ลูกค้ายุคแรกที่มีชื่อเสียง ประกอบด้วย คาร์ลอส ซานตาน่า และ รอนนี วูด และ คีท ริชาดส์ แห่งวงเดอะโรลลิงสโตนส์ การเปิดเผยจากผู้เล่นที่ชื่อดังช่วยทำให้เมซาบูกีเข้าไปติดตลาด และมักถูกอ้างถึงว่าเป็นผู้ผลิตรายแรกที่ทำ บูติกแอมป์ (boutique amplifier)
# ซิงเกิลคอยล์
ซิงเกิลคอยล์  เป็นประเภทของแม่เหล็กแปลงสัญญาณหรือพิกอัป สำหรับกีตาร์ไฟฟ้าและกีตาร์เบสไฟฟ้า ที่แม่เหล็กไฟฟ้าจะแปลงสัญญาณจากแรงสั่นสะเทือนของสายไปยังสัญญาณไฟฟ้า ซิงเกิลคอยล์เป็นหนึ่งในสองการออกแบบที่ได้รับความนิยมมากที่สุด พร้อมกับ คอยล์คู่หรือฮัมบักเกอร์พิกอัป